Henryk Józef Nowacki

Henryk Józef Nowacki (* 11. august 1946, Gunzenhausen, Nemecko) je poľský rímskokatolícky arcibiskup, vatikánsky diplomat a emeritný apoštolský nuncius vo Švédsku. V rokoch 20012007 bol apoštolským nunciom na Slovensku.

Životopis 
Kňazskú vysviacku prijal 31. mája 1970 v Tarnówe z rúk tarnówskeho biskupa Jerzyho Karola Ablewicza.

8. februára 2001 ho pápež Ján Pavol II. vymenoval za titulárneho arcibiskupa blerskeho a za apoštolského nuncia na Slovensku. Biskupskú vysviacku mu udelil 19. marca Ján Pavol II. osobne, spolusvätiteľmi boli prefekt Kongregácie pre biskupov, kardinál Giovanni Battista Re, a štátny sekretár kardinál Angelo Sodano. 28. novembra 2007 Nowackeho vymenovali za nuncia v Nikarague. 

Pápež Benedikt XVI. ho 28. júna 2012 ho vymenoval za apoštolského nuncia vo Švédsku a na Islande. Dňa 6. októbra 2012 bol menovaný popri svojej funkcii vo Švédsku a Islande za apoštolského nuncia aj v Dánsku, Fínsku a Nórsku. Dňa 20. februára 2017 prijal pápež František jeho rezignáciu a stal sa emeritným apoštolským nunciom vo Švédsku.

Vyznamenania 
 2007:  Rad Bieleho dvojkríža 2. triedy

Externé odkazy

Zdroj 

Poľskí arcibiskupi
Vatikánski diplomati
Laureáti Radu Bieleho dvojkríža II. triedy
Apoštolský nuncius na Slovensku
Apoštolský nuncius v Nikarague
Apoštolský nuncius vo Švédsku
Apoštolský nuncius na Islande
Apoštolský nuncius v Dánsku
Apoštolský nuncius v Nórsku
Apoštolský nuncius vo Fínsku
Absolventi Pápežského východného inštitútu v Ríme